Греция мәҙәниәте Миной цивилизацияһы дәүеренән алып күп мең йылдар дауамында формалаша, формалашыу Классик Греция һәм Рим хакимлығы осорондағы Греция ваҡытында бара. Ғосман империяһы хакимлығы шулай уҡ грек мәҙәниәтенә йоғонто яһай. Әммә хатта Грек революцияһы ваҡытында бөйөк әҙәбиәт, музыка, һынлы сәнғәт әҫәрҙәре ижад ителә. Хәҙерге Грецияның бөтә мәҙәниәтенә православие христианлығы йоғонто яһай. Ҡайһы бер тикшеренеүселәр, мәҫәлән, Роберт Каган, Грецияның хәҙерге мәҙәниәте боронғо Эллада мәҙәниәтенә ҡарағанда, Византия һәм Ғосман империяларының мәҙәни мираҫы менән нығыраҡ бәйле, тип һанай. Бер үк ваҡытта, Хавефорд колледжы тарихсыһы А. Китрофф билдәләүенсә: «Хәҙерге гректар туранан-тура боронғо гректарҙан барлыҡҡа килгән тигән уй хәҙерге грек милләте үҙаңының нигеҙ булып тороусы».